Pripremio: prof. dr Vladimir Savković

**OSNOVNE SMJERNICE ZA IZRADU SEMINARSKOG RADA**

**- Osnovne studije Pravnog fakulteta UCG (Pomorsko pravo) -**

* Font: Times New Roman;
* Veličina slova: 12 – za osnovni tekst, 10 – za podnožne napomene;
* Razmak između redova za osnovni tekst: 1.5;
* Razmak između redova za podnožne napomene: 1;
* Broj stranica: 13 (seminarski), uz odstupanje (+ 3 strane);
* Struktura rada:

1. Naslovna strana (od vrha ka dnu): 1. Ime autora; 2. Naslov rada; 3. Naziv: Pravni fakultet Univerziteta Crne Gore (jedan red) i naslov predmeta u okviru kojeg je napisan rad (drugi red); 4. Označenje mentora/predmetnog nastavnika.
2. Strana br. 2. - Rezime (do 250 riječi) i ključne riječi (do 7) potrebno je napisati na odmah ispod naslova rada;
3. Strana broj 3. – Sadržaj;
4. Strana br 4. - Uvod – objašnjenje osnovnih pojmova, predmeta istraživanja, metodologije rada i očekivanih rezultata analize/istraživanja;
5. Razrada po pojedinačnim temama u kontekstu ideje, odnosno predmeta istraživanja i analiza naznačenih u uvodnom izlaganju (autor/student je slobodan u izboru naslova i sadržine poglavlja/tematskih cjelina u zadatim okvirima);
6. Zaključak – potrebno je izložiti osnovna zapažanja – lične stavove, odnosno rezultate analize/istraživanja;
7. Literatura – popis korišćene literature po abecedi/azbuci (zavisno od pisma kojim je rad napisan). Citira se kao u podnožnim napomenama – fusnotama, bez navođenja broja stranica u knjizi ili časopisu;

**PRAVILA CITIRANJA** (osnovni standardi):

Knjige se citiraju na sljedeći način: Prezime i ime autora/*naslov djela* (*italic*)/mjesto izdvanja, godina izdavanja, broj strane ili strana u knjizi.

Primjer:

* Miodrag Trajković, *Pomorsko pravo*, Beograd, 2004, str...
* Vladimir Savković, *Pravo unutrašnjeg tržišta – privatnopravni aspekti*, Podgorica, 2019, str...

Članci se citiraju na sljedeći način: *Prezime i ime autora* (*italic*)/”naslov članka”(pod znacima navoda)/naslov časopisa/godina (vol.) i broj časopisa, broj prve i zadnje strane članka, broj stranice na koju se poziva u tekstu.

Primjer:

* Rasmussen, Morten, “Revolutionizing European law: A History of the Van Gend en Loos Judgment”, 12(1) *International Journal of Constitutional Law*, 2014, str. 136 – 164, str. 145;
* Savković, Vladimir; „Povodom pet decenija od Haško-vizbijskih i četiri decenije od Hamburških pravila – ima li nade za unifikaciju regulatornog okvira međunarodnog prevoza robe morem?“, 10-12/2018 *Pravo i privreda*, 2018, str. 70 – 89.

Izvori sa Interneta se citiraju na sljedeći način: Ime i prezime autora ili naziv organizacije koja je pripremila tekst, *naziv teksta (italic)*, godina objavljivanja (ukoliko je dostupna)/puna web adresa/datum kada je autor zadnji put posjetio verifikovao web adresu (u zagradi).

Primjer citiranja internet izvora: Snell Jukka, *Economic aims as justification for restrictions on free movement*. Dostupno na internet adresi: https://www.researchgate. net/publication/309488344\_'Economic\_aims\_as\_justification\_for\_restrictions\_on\_free\_movemnt (posjećeno: 21.2.2019).